**Акрил-силоксанен оцветяващ цикъл с ефект на изкуствено състаряване**

С продукта **TENDENZE** си поставихме една цел: да се даде на проектанта, на техника, на занаятчията, една система за оцветяване на стените, която да живее в хармонично равновесие със сградата и, в същото време, в синхрон с изискванията на професионалистите и техните клиенти.

За постигане на горната цел, установихме основните характеристики, които системата за оцветяване трябва да притежава, подсказани от многогодишния опит от контакта ни с професионалистите в този сектор:

* Естетичен вид, съответствуващ на традицията и на културата на историческите сгради, но и успешно приложим за най-модерните и авангардни места за обитаване
* Топли и раздвижени цветови тоналности, които запазват индивидуалността на архитектурата на сградите, придавайки движение и дълбочина
* Висока степен на устойчивост на агресивното въздействие на околната среда, вследствие на киселинни дъждове, замърсяващи фактори и термични цикли
* Добра устойчивост на изтъркване и издраскване, както и на намокряне на вътрешните стени
* Повишена водонепроницаемост, непозволяваща преминаването на влага през зидарията, съчетана с добра степен на пропускливост на изпарения, позволяваща точния баланс за поддържане в сградите на една здравословна атмосфера
* Широк спектър на приложение и лекота на използване, които позволяват на занаятчията да разкрие своите умения, възможности и фантазия

Крайната точка на нашето изследване представлява акрил-силоксанния цикъл на оцветяване **TENDENZE**

ХАРАКТЕРИСТИКИ:

**TENDENZE** е система за оцветяване на сградите с ефект на изкуствено състаряване, получен от комбинирането на **PROTEXIL ® STRUCTUR** и **TENDENZE FINITURA**, за външни фасади и вътрешни стени, водоразтворим продукт, на основата на силиконови и акрилни смоли, минерален пълнеж, титаниев диоксид и/или светоустойчиви пигменти, добавки, способствуващи подобряването характеристиките на нанасяне и запазване на продукта и **съставка, придаваща устойчивост на плесени и водорасли.**

**TENDENZE**, благодарение на своите специфични характеристики на повишена пропускливост на пари и универсално използване, може да бъде положен, освен върху **PROTEXIL ® STRUCTUR** и върху всякакъв тип оцветяване или покритие на основата на вар, силикат, силикон или акрил.

**TENDENZE** има следните характеристики: добра проницаемост на водни пари, повишена водоотблъскваемост, ниска степен на задържане на замърсяванията, отлична устойчивост на химични и атмосферни въздействия, добра устойчивост на изтъркване и издраскване и омокряне, устойчивост на светлина и на ултравиолетови лъчи, добро сцепление, както с минерални носещи основи, така и с органични бои.

ОБЛАСТИ НА ИЗПОЛЗВАНЕ:

**TENDENZE**, поради своите качества, се явява подходящ продукт за оцветяването при консервиране на фасади и при декорацията на интериор, както в модерното строителство, така и при сгради и паметници с историческа стойност и по-специално, там, където се желае да се придаде на стената раздвиженост и дълбочина на цветовете. **TENDENZE** е предназначен за фасади, непрекъснато изложени на лошо време или за стени на помещения, подложени на влиянието на интензивния трафик. **TENDENZE** се полага върху: хоросанови мазилки, варови мазилки, циментови или гипсови мазилки, армиран бетон, гипсикартон, шпакловки, осъществени с минерални, синтетични и гипсови шпакловъчни смеси, оцветявания или покрития на силоксанна основа, оцветявания или покрития на варна или силикатна основа, оцветявания или покрития на основата на дисперсни синтетични смоли.

ПОДГОТОВКА НА НОСЕЩИТЕ ОСНОВИ:

**ВЪНШНИ**

Да се осигурят скелета, с цел непрекъснатост на работата до архитектурните прекъсващи елементи. В случай на мазилки, върху които са положени пластмасови покрития или оцветявания с дисперсни синтетични бои, да се подсигури идеалното закрепване на последните към долния слой, като за целта се нанесе една ръка от **PROTEXIL ® PRIMER**, разреден в съотношение 2:1 с деароматизиран терпентин.

В случай на стари, ронливи и/или нееднородни носещи основи, както и при стари минерални оцветявания, е необходимо да се изчетка внимателно, да се изстърже и да се отстранят евентуалните закъртени части, след което да се нанесе една ръка от **PROTEXIL ® PRIMER**, разреден в съотношение 2:1 или 1:1, в зависимост от здравината на носещата основа, с деароматизиран терпрнтин, или **PROTEXIL ® ACQUA PRIMER**, разреден в съотношение 1:1 - 1:3 с вода, с цел да се заздрави повърхността и да се уеднакви поглъщането. Ако неравномерността на носещата основа е в по-голям обем, препоръчва се предварително да се заглади с **INTOCEM RASANTE** и да се изчака до идеалното изсъхване на продукта, преди да се пристъпи към полагането.

При нови и еднородни носещи основи, е необходимо да се отстранят всички следи от прах и замърсявания, да се гарантира липсата на сериозна влажност, както и да се осигури идеалното изсъхване на мазилката, след което да се нанесе **PROTEXIL ® ACQUA PRIMER**, както бе посочено по-горе.

**ВЪТРЕШНИ**

Да се изстържат и изчеткат старите разкъртени, прашни или започнали да се отделят оцветявания или мазилки. Да се санират евентуални наличия на влага, петна и т.н.; да се премахне наличието на мухъл с **MUROSANO**. Да се нивелира неравността и грапавостта на повърхността с **PLASTIC TIPO A** или **STUCCO IN POLVERE MP**. Да се нанесе една ръка от **PROTEXIL ® ACQUA PRIMER**, разреден в съотношение 1:1 - 1:3 с вода, в зависимост от здравината на носещата основа.

ПОЛАГАНЕ:

Върху здрава, компактна и суха носеща основа, се нанасят две ръце от **PROTEXIL ® STRUCTUR**, бял или в тоналност много по-лека от **TENDENZE FINITURA**. Да се разреди **PROTEXIL ® STRUCTUR** с вода в размер на 20-30 % и да се нанесе с четка или валяк („мече”) като едно нормално оцветяване.

Върху носеща основа от **PROTEXIL ® STRUCTUR**, идеално изсъхнала, се нанася **TENDENZE FINITURA**, след разреждане на продукта с вода в размер на 30-70 %.

Полагането на **TENDENZE FINITURA** предлага най-големи съзидателни и изразителни възможности на този, който го използува, следствие на което, начините на полагане могат да бъдат най-различни: може, например, да бъде нанесен с късокосместа четка, посредством кръстосани или кръгови движения, с натурална морска гъба, с кожена ръкавица, с парче плат, с тампон, с валяк („мече”), покрито с кожа; нанасянето може да извърши и с шпакла, като се използува **TENDENZE FINITURA**, както си е, без да се разрежда. Нанасянето на **TENDENZE FINITURA** върху **PROTEXIL ® STRUCTUR**, гарантира най-добри резултати; въпреки това, продуктът **TENDENZE FINITURA**, поради своята висока универсалност, може да бъде положен също и голяма част от оцветяванията, стига да са подготвено подобаващо, леко грапави и много поглъщащи, като: варови мазилки, силикатни оцветявания и покрития, силоксанни оцветявания и акрилни оцветявания и покрития.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят фасадите от силен дъжд през времето, необходимо за пълното изсъхване на продукта.**
* **Да се осигурят скелета, с цел да се осигури непрекъснатост на работата до архитектурните прекъсващи елементи, като по този начин се избегне образуването на наслагвания, прехвърляния и разлики в цвета**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**
* **За всичко непредвидено, да се търси информация в съответната карта за безопасна работа. Бяло**

ТЕХНИЧЕСКИ ДАННИ:

**ИЗСЪХВАНЕ ПРИ 20º С** повърхностно – за около 1 час, в дълбочина – 8-12 часа

**ВИД НА ИЗСЪХНАЛИЯ ФИЛМ:** гладък, матов

**РАЗХОДНА НОРМА** 40 – 60 ml/m2

**СПЕЦИФИЧНИ ТЕГЛО:** 1.060 ± 0.05 kg/l

**СУХ ОСТАТЪК ПРИ 105º С** 19.5 ± 0.5 %

**pH:** 8.5 – 9.0

**РАЗРЕДИТЕЛ (ЗА СВЕЖ ПРОДУКТ):** вода

**ОПАКОВКА** 12 l, 4 l, 1 l

**ЦВЕТОВЕ** “Collezione Velature” 16 основи, 58 цвята, Rame 703, Oro 704, Argento 705

**Класификация в съответствие със Законодателно постановление No 161 от 27.03.2006 г.:**

1) Оцветявания за декоративни ефекти;

Гранични стойности на емисии от органични летливи съставки (C.O.V.) в g/l:

от 01.01.2007 г. = 300 g/l,

 от 01.01.2010 г. = 200 g/l

Максимална стойност на емисии от органични летливи съставки (C.O.V.) в продукта:

100 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0808FI** **TENDENZE** |

Полагане на **TENDENZE**, цикъл на оцветяване със специфичен „приглушен” ефект – изкуствено състаряване, на основата на акрил-силоксанни смоли, притежаващ повишена водоотблъскваемост и проницаемост на водни пари, характеризиращ се с добра устойчивост на изтъркване и издраскване, на атмосферни влияния, на износване и с добра стабилност на светлинно въздействие, със състав, устойчив на мухъл и на водорасли; нанася се една ръка с четка или с валяк („мече”) от **PROTEXIL ® ACQUA PRIMER** – импрегниращ, уплътняващ и укрепяващ продукт, с безцветен фон, на основата на акрил-силоксанни смоли, за пълно насищане на носещата основа, две ръце от **PROTEXIL ® STRUCTUR**, положен с четка или валяк („мече”) и една финална ръка от **TENDENZE FINITURA**, разреден с вода до 30 – 70 % и нанесен с четка, с натурална морска гъба, със специална ръкавица от агнешка кожа или с парче плат, с необходимата техника, в зависимост от желания естетически ефект от Зак. Наредба.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica